Source: https://zeg.si/o_nas/statut/
Timestamp: 2019-12-12 05:48:34+00:00
Document Index: 3964556

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ']

Statut | ZEG - Zveza Ekoloških Gibanj Slovenije
Izredna seja Skupščine Zveze ekoloških gibanj Slovenije – ZEG je dne 5.4.2018 sprejela popravljen in dopolnjen
ZVEZE EKOLOŠKIH GIBANJ SLOVENIJE - ZEG
Zveza ekoloških gibanj Slovenije – ZEG (v nadaljnjem besedilu zveza) je zveza, v katero se prostovoljno povezujejo okoljska društva, občinska, območna in republiška okoljska združenja, zveze, zavodi ter druga društva, zveze in civilne iniciative (v nadaljnjem besedilu člani), zaradi uresničevanja skupnih ciljev pri razvijanju in varovanju okolja.
Člani, povezani v zvezi, so pri svojem delu samostojni, upoštevati pa morajo odločitve in sklepe, ki jih prek svojih zastopnikov sprejemajo v organih zveze.
Zveza je pravna oseba.
Ime zveze glasi: Zveza ekoloških gibanj Slovenije - ZEG.
Sedež zveze je v Krškem, na naslovu Cesta krških žrtev 53, 8270 Krško
Zveza deluje na celotnem ozemlju Slovenije, v posameznih krajih lahko ima pisarne.
Zveza ima svoj pečat in znak. Pečat zveze je okrogel, s premerom tri cm, na zunanjem robu ima napis Zveza ekoloških gibanj Slovenije – ZEG, v sredini pa simbolizirano podobo, ki predstavlja šest namišljenih romboidnih polj, katerih izmenično so tri sestavljene iz valovitih elementov (simbolizirane črke E) v treh osnovnih barvah: rumena, zelena in ima napis ZEG.
Znak zveze je simbolizirana podoba in ima napis ZEG – Zveza ekoloških gibanj Slovenije..
Zveza ima zastavo z osnovno belo barvo, simbolizirano podobo treh valovitih romboidnih polj ter napis Zveza ekoloških gibanj Slovenije.
Zveza se lahko včlani v druge sorodne zveze društev v Sloveniji in tujini.
Zveza sodeluje z organi lokalne samouprave, s širšimi skupnostmi, z državnimi organi in institucijami, s podjetji ter z drugimi domačimi in tujimi organizacijami.
Delovanje zveze je javno.
Javnost delovanja zveze je zagotovljena:
- tako, da so seje organov zveze javne;
- tako, da so na seje organov zveze vabljeni novinarji in druge osebe, ki jih obravnavana tematika zanima;
- tako, da so zapisniki vseh organov zveze dostopni vsem zastopnikom in zainteresiranim članom društev;
- prek tiska in drugih sredstev javnega obveščanja;
- z izdajanjem strokovne revije za okoljska vprašanja OKOLJE;
- s pošiljanjem vabil, gradiv in zapisnikov zastopnikom članov;
- s pošiljanjem obvestil članom o sprejetih sklepih organov zveze
Za javnost dela zveze in njenih organov sta odgovorna predsednik zveze in njen tajnik.
Zveza je samostojna, nepolitična, prostovoljna, interesna, nevladna, neprofitna, okoljska in društvena organizacija.
Osrednji cilj zveze je skrb za usklajevanje dela članov, za usklajeno delovanje in usmerjenost delovanja okoljskih društvenih organizacij v Sloveniji na področju varstva okolja.
Zveza sooblikuje pogoje za razvoj okolja in okoljsko politiko Slovenije ter sodeluje pri njunem uresničevanju.
Namen in cilji delovanja zveze:
- širiti vzgojo, kulturo in moralo med vse strukture državljanov;
- opravljati raziskovalno-razvojne storitve na področju ekologije, urejanja prostora in varstva okolja;
- svetovati s področja ekologije, varstva okolja in urejanja prostora;
- vršiti strokovni nadzor nad problematičnimi ekološkimi žarišči v Republiki Sloveniji v obliki Ekološke patrulje;
- organizirati in izvajati izobraževanje v obliki tečajev, seminarjev, kongresov, krožkov, ekoloških ekskurzij in taborov ter kviz tekmovanj:
- pripravljati in izvajati ekološke akcije (zbiranje odpadkov, pogozdovanje, čistilne akcije ipd.);
- propagirati ekološko neoporečne izdelke in storitve kot neprofitno dejavnost;
- sodelovati z domačimi, tujimi in mednarodnimi sorodnimi organizacijami;
- izvajati publicistično, založniško, izdajalsko dejavnost in tržne komunikacije v neprofitnem centru – zavodu, v skladu z veljavnimi predpisi,
- prizadevati si za visoko strokovno raven zveze in njenih članov;,
- zavzemati se za spoštovanje etičnih in moralnih načel stroke pri delovanju ZEG-a.
- usklajevanje akcij in nalog, ki so skupnega pomena za zvezo društev ter za razvoj in pospeševanja varovanja okolja v Sloveniji;
- izvajanje nalog, ki jih zvezi zaupajo njeni člani;
- usmerjanje in spodbujanje akcij za vključevanje ljudi še zlasti mladine v članstvo društev;
- svetovanje članom v smeri bogatenja vsebine in metod dela društev, izboljševanje organizacije in družbenega položaja članov ter povečevanja števila članov;
- varovanje okolja in zaščita zdravja;
- pridobivanje znanj za obvladovanje ekoloških problemov;
- medkrajevno, državno in mednarodno sodelovanje na področju varstva okolja z ekološkimi organizacijami, društvi, gibanji;
- razvijanje sodelovanja z drugimi okoljskimi zvezami, zamejskimi slovenskimi društvi in s podobnimi tujimi okoljskimi organizacijami;
- usmerjanje akcij in pomoč članom pri okoljski vzgoji in izobraževanju prebivalstva zato, da bi utrjevali okoljsko zavest in kulturo;
- obča skrb in pomoč članom ter drugim organizacijam pri usmerjanju akcij in delovanja za varovanje okolja,, naravnih znamenitosti in drugih naravnih danosti, ki so osnova varstva okolja,;
- izdajanje vzgojne, strokovne in druge okoljske literature, ter promocijskega in informacijskega gradiva;
- dajanje pobud in izvajanje okoljskega izobraževanja članstva in prebivalstva, usposabljanje članstva za delo v okoljskih društvih in zvezah;
- spremljanje in sodelovanje pri reševanju aktualnih vprašanj, predlogov in projekcij letnih in dolgoročnih programov okoljskega razvoja, ter predlaganje ustreznih aktivnosti in ukrepov za pospeševanje varstva okolja;
- sodelovanje pri obravnavah prostorskih in urbanističnih programov, načrtov, projektov za ureditev in izgradnjo posameznih območij, krajev in življenjskih okolij, pomembnih za razvoj okolja v Sloveniji (izvajanje NPVO);
- sodelovanje z državnimi organi in drugimi organi lokalne samouprave, z zbornicami v Sloveniji, z znanstvenimi ustanovami, s podjetji, s skupnostmi in z drugimi organizacijami;
- dajanje pobud in predlogov za izboljšanje materialnih, organizacijskih in drugih pogojev za pospešen razvoj varstva okolja;
- sodelovanje in povezovanje z zvezami drugih društev, ki s svojo dejavnostjo lahko prispevajo in vplivajo na okoljski razvoj;
- podeljevanje priznanj, pohval in nagrad članom in drugim organizacijam ter posameznikom za izjemen prispevek k razvijanju varovanja okolja in h krepitvi okoljske društvene organizacije v Sloveniji;
- prevzemanje in izvajanje nalog s področja pospeševanja varstva okolja, ki jih bodo zvezi zaupali državni organi, druge organizacije in podjetja.
Zveza ekoloških gibanj Slovenije se lahko ukvarja z gospodarsko dejavnostjo kot dopolnilno dejavnostjo in sicer z dejavnostmi po klasifikaciji:
- J 58.110 Izdajanje knjig (izdajanje brošur, prospektov, biltenov in podobnih publikacij)
- J 58.140 Izdajanje revij in druge periodike (izdajanje revije OKOLJE)
- J 58.190 Drugo založništvo (izdajanje reklamnega gradiva)
- J 63.990 Drugo informiranje (informacije po telefonu, klipingi,...)
- M 70.210 Dejavnost stikov z javnostjo (pomoč podjetjem pri komunikaciji, lobiranje)
- M 72.190 Raziskovalna in razvojna dejavnost na drugih področjih naravoslovja in tehnologije (izdelava in vodenje okoljskih projektov)
- N 82.300 Organiziranje razstav, sejmov, srečanj (organizacija okoljskih posvetov, srečanj, sejmov in razstav)
- P 85.600 Pomožne dejavnosti za izobraževanje (svetovanje za izobraževanje, kadrovska in logistična podpora okoljskih izobraževanj)
- S 94.999 Dejavnost drugje nerazvrščenih članskih organizacij (podpora dejavnosti gibanj za varstvo okolja in ekoloških gibanj)
Svoj namen, cilje in naloge uresničuje tako, da:
- organizira predavanja, tečaje, posvetovanja, razprave, seminarje in konference za svoje člane;
- organizira javna predavanja, okrogle mize, ipd.;
- izdaja strokovno informativno glasilo;
- vzpodbuja intenzivnost raziskovalne dejavnosti svojih članov.
Člani zveze so okoljska društva, zavodi, združenja, občinske in območne ali regijske okoljske zveze in druga društva, zveze ter civilne iniciative, ki sodelujejo v prizadevanjih za razvoj varovanja okolja v Sloveniji. Člani zveze so lahko tudi tuja društva in zveze.
Zveza ekoloških gibanj Slovenije ima tudi častne člane, simpatizerje in donatorje.
Časni člani zveze so lahko le člani, ki so aktivno delovali v zvezi več kot dva mandata.Častni člani so lahko osebe, ki imajo velike zasluge za razvoj zveze. Odločitev o tem sprejme Skupščina zveze ZEG.
Zveza ima lahko tudi simpatizerje in donatorje, ki moralno in finančno podpirajo delovanje zveze. Lahko se jim izrekajo pohvale ali priznanja, lahko se vabijo na zbore članov ali skupščine, nimajo pa enakih pravic kot redni člani.
Okoljska društva, zavodi, združenja, občinske oziroma območne zveze in druge organizacije ter civilne iniciative iz 8. člena postanejo člani zveze, ko podajo pisno izjavo o pridružitvi v Zvezo ekoloških gibanj Slovenije, izjavi morajo dodati sklep najvišjega organa društva. Civilne iniciative postanejo člani zveze, ko podajo pisno izjavo o pridružitvi, katera mora biti podpisana s strani najmanj skupine 10 posameznikov združenih v civilno iniciativo.
Pristopne izjave sprejema in pregleduje tajnik zveze, ki tudi vodi evidenco članstva ter pregleduje ostalo dokumentacijo.
- da volijo zastopnike v skupščino zveze;
- da prek svojih zastopnikov sodelujejo pri delu in odločajo v organih zveze;
- da sodelujejo pri pripravi, sprejemanju in uresničevanju projektov in programov zveze;
- da postavljajo organom zveze vprašanja o okoljski problematiki in dajejo predloge za njihovo reševanje;
- da od zveze zahtevajo mnenja, stališča in pojasnila ter pomoč v zvezi s posameznimi vprašanji s področja varstva okolja;
- da zahtevajo od organov zveze izvrševanje določenih nalog in izvajanje akcij, ki so v skladu s statutom zveze in s okoljsko politiko, ki jo določi skupščina zveze;
- da so seznanjeni z delom organov zveze;
- da vlagajo skupščini zveze pritožbe na sklepe izvršnega odbora in drugih organov zveze;
- da se obračajo na vse organe zveze za pomoč pri reševanju vprašanj, ki se nanašajo nanje, na katerega drugega člana ali skupino članov.
- da volijo zastopnike v organe zveze;
- da s svojim delom prispevajo k uresničevanju nalog zveze;
- da izpolnjujejo statut zveze, druge splošne akte ter sklepe in odločitve njenih organov;
- da dajejo zvezi informacije, ki so potrebne za opravljanje skupnih nalog;
- da redno izpolnjujejo finančne in druge obveznosti do zveze;
- da varujejo ugled okoljske društvene organizacije;
Pravice in dolžnosti zastopnikov članov zveze izhajajo iz pravic in dolžnosti članov zveze.
Zastopniki so za svoje delo v skupščini zveze odgovorni svojemu društvu, zavodu, združenju, zvezi, iniciativi, ki so mu dolžni poročati o stališčih, ki so jih zavzeli v delu skupščine, zlasti če se je stališče razlikovalo od smernic, ki jih je zastopnik dobil od svojega društva.
- z izključitvijo na podlagi odločbe disciplinskega razsodišča ali
- s prenehanjem delovanja člana zveze ali s prenehanjem delovanja zveze.
Član izstopi iz zveze prostovoljno, ko poda izvršnemu odboru pisno izjavo o izstopu. Izjavi mora priložiti sklep občnega zbora društva oziroma skupščine občinske ali območne zveze o izstopu iz zveze. Civilne iniciative izstopijo iz zveze, ko podajo pisno izjavo o izstopu, katera mora biti podpisana s strani najmanj skupine 10 posameznikov združenih v civilno iniciativo.
Član je izključen iz zveze, če grobo krši obveznosti iz 10. in 11. člena tega statuta in če zavestno ravna proti interesom in ciljem zveze. Zoper odločbo disciplinskega razsodišča o izključitvi se član lahko pritoži na skupščino zveze, ki dokončno odloča.
Člani organov zveze so za opravljanje sprejetih nalog in funkcij osebno odgovorni skupščini in organom, v katere so izvoljeni.
V primeru, da član zveze preneha delovati, mora obvestiti izvršni odbor zveze. V primeru, da član zveze ne izpolni obveznosti iz prejšnjega odstavka tega člena, pa je utemeljena domneva, da je prenehalo delovati, ga lahko izvršni odbor zveze na temelju svojega sklepa izbriše in članstva zveze in o tem obvesti pristojni upravni organ.
Zoper sklep iz prejšnjega odstavka tega člena je možna pritožba na skupščino zveze.
III. ORGANIZACIJA ZVEZE
- disciplinsko razsodišče,
- predsedstvo (predsednik, podpredsedniki, tajnik zveze).
Skupščina je najvišji organ zveze in voli vse druge organe zveze. Skupščino sestavljajo zastopniki članov zveze.
Vsi člani zveze (društva, zavodi, združenja, organizacije, civilne iniciative) volijo v skupščino zveze po enega člana. Člani zveze (društva, zavodi, združenja), ki imajo več kot 100 (sto) članov, lahko volijo v skupščino zveze še enega dodatnega zastopnika.
Zastopnike za skupščino zveze volijo člani po pravilih svojega društva. Zastopnika civilne iniciative v skupščino zveze določi skupina posameznikov združenih v civilni iniciativi z najmanj 10 podpisi posameznikov.
Vsi na novo sprejeti člani zveze, ki se združujejo v zvezo po uveljavitvi tega statuta, imajo pravico v skupščino izvoliti v naslednjih treh (3) letih samo po enega zastopnika.
Redno skupščino sklicuje izvršni odbor zveze vsako leto.
Izredna skupščina se skliče po potrebi. Skliče jo lahko izvršni odbor na svojo pobudo, na zahtevo ene petine (1/5) članov ali na zahtevo nadzornega odbora.
Izvršni odbor je dolžan sklicati izredno skupščino najkasneje v roku enega meseca po tem, ko je sprejel tako zahtevo. V nasprotnem primeru lahko to stori predlagatelj, ki predloži tudi dnevni red. Izredna skupščina sklepa samo o stvari, zaradi katere je sklicana.
O sklicu skupščine morajo biti zastopniki in člani organov zveze pisno obveščeni najmanj 15 (petnajst) dni pred dnevom, za katerega je skupščina sklicana. Obvestilu o sklicu skupščine morata biti priložena dnevni red in gradivo, ki ga bo skupščina obravnavala.
Skupščina je sklepčna, če je ob predvidenem začetku navzočih več kot polovica zastopnikov.
Če ob predvidenem začetku skupščina ni sklepčna, se začetek odloži za 15 minut in nato skupščina veljavno sklepa, če je prisotna petina zastopnikov.
Skupščina sprejema svoje sklepe z večino glasov navzočih zastopnikov. Glasovanje je praviloma javno, če skupščina ne določi drugače. Volitve organov zveze so praviloma tajne, če skupščina pred volitvami z javnim glasovanjem ne določi drugače.
Skupščino odpre predsednik zveze in jo vodi, dokler skupščina ne izvoli delovnega predsednika in predsedstva, ki je sestavljeno iz zapisnikarja in dveh overovateljev zapisnika.
- sklepa o dnevnem redu skupščine;
- sprejema in potrjuje letno poročilo zveze za preteklo leto;
- sprejema in potrjuje letna poročila izvršnega in nadzornega odbora ter disciplinskega razsodišča;
- sprejema in potrjuje smernice, letni program zveze in finančni načrt zveze za tekoče leto;
- voli in razrešuje predsednika zveze, podpredsednike zveze, člane izvršnega odbora, člane nadzornega odbora in člane disciplinskega razsodišča;
- voli in razrešuje tajnika zveze;
- sprejema, spreminja in dopolnjuje statut in druge splošne akte zveze;
- odloča o pritožbah zoper odločbe disciplinskega razsodišča;
- odloča o pritožbah zoper sklepe nadzornega odbora;
- odloča o vključevanju zveze v sorodne zveze društev;
- ustanavlja stalne komisije in voli njihove predsednike;
- določa višino članarine, ki jo plačujejo člani za delovanje zveze;
- opravlja vse druge zadeve, ki spadajo v pristojnost skupščine in sklepa o zadevah, ki jih predlagajo izvršni odbor, nadzorni odbor, disciplinsko razsodišče in zastopniki.
Spremembe in dopolnitve statuta lahko predlaga katerikoli organ zveze ali 1/3 članov zveze. Pisne predloge sprememb je potrebno poslati izvršnemu odboru zveze, ki mora predlog preučiti in pripraviti mnenje za skupščino. O spremembah in dopolnitvah statuta odloča skupščina na prvem sklicu po pridobitvi pisnih predlogov. Spremembe in dopolnitve so sprejete, če za njih glasuje večina prisotnih članov skupščine.
Samostojni predlogi, prošnje in pritožbe, ki jih skupščina obravnava, morajo biti pisno sporočeni izvršnemu odboru zveze najmanj tri dni pred dnem, za katerega je skupščina sklicana.
V posebno utemeljenih in nujnih primerih lahko zastopniki postavljajo predloge, prošnje in pritožbe tudi na seji skupščine. O utemeljenosti oziroma nujnosti predloga, prošnje ali pritožbe odloča skupščina z glasovanjem kot o predhodnem vprašanju.
Predlogi, prošnje in pritožbe iz drugega odstavka tega člena se uvrstijo v zadnjo točko dnevnega reda.
O delu skupščine se vodi zapisnik, ki ga podpišejo predsednik delovnega predsedstva, zapisnikar in overovatelja zapisnika.
Način dela skupščine določa poslovnik, ki ga sprejme skupščina zveze.
Izvršni odbor je izvršilni organ skupščine.
Skupščina voli in razrešuje 25 članov izvršnega odbora, po svojem položaju pa so člani izvršnega odbora še predsednik, podpredsedniki, tajnik zveze in predsedniki stalnih komisij v času svojega mandata.
Predsedniki komisij, ki so po svojem položaju člani izvršnega odbora, sodelujejo v njegovem delu brez pravice glasovanja.
Izvršni odbor upravlja zvezo po smernicah in sklepih, sprejetih na skupščini.
Člane izvršnega odbora voli skupščina za dobo petih let in so lahko ponovno izvoljeni.
Izvršni odbor Zveze ekoloških gibanj Slovenije opravlja svoje funkcije do izvolitve novega izvršnega odbora oziroma razrešnice na redni ali izredni skupščini.
V okviru svojega delovnega področja iz 28. člena tega statuta opravlja izvršni odbor zlasti naslednje zadeve:
- sklicuje skupščino, pripravlja poročila o delu in predloge za skupščino;
- pripravlja zaključni račun in finančno poročilo, ki ga sprejme in potrjuje skupščina;
- pripravlja finančni načrt in letni program dela, ki ga sprejema in potrjuje skupščina;
- pripravlja predlog sprememb statuta zveze;
- pripravlja predloge splošnih aktov zveze;
- sprejema pravilnike in predpise, ki so potrebni za nemoteno delovanje zveze v obdobju med dvema skupščinama;
- izvaja finančni načrt zveze in je kolektivno odgovoren za izvajanje tega načrta ter pravilno finančno in materialno poslovanje zveze;
- imenuje glavnega in odgovornega urednika revije, predsednika in člane sveta revije;
- ustanavlja začasne komisije in imenuje njihove predsednike in člane;
- neposredno skrbi za uresničevanje ciljev in nalog iz 6. in 7. člena tega statuta;
- po potrebi sprejema akte, sklepa o organizaciji strokovne službe in potrjuje delavce v strokovnih službah;
- sodeluje z krajevnimi, občinskimi ali državnimi organi na področju zaščite in reševanja ter nudi okoljsko strokovno teoretično in praktično pomoč;
- imenuje predstavnike zveze kot zastopnika za sodelovanje pri delu krajevnih, občinskih in državnih, društvenih, strokovnih ter drugih organov;
- odloča o vseh drugih zadevah v zvezi z izpolnjevanjem programskih nalog zvez;
- odloča o častnih članih, in donatorjih in
- odloča o dobitnikih priznanj Zveze ekoloških gibanj.
Izvršni odbor dela na sejah, ki jih sklicuje in vodi predsednik zveze. V njegovi odsotnosti sklicuje in vodi sejo eden od podpredsednikov zveze, ki ga pooblasti predsednik.
Predsednik sklicuje seje izvršnega odbora po potrebi, mora pa jo sklicati, če to zahteva vsaj ena tretjina članov izvršnega odbora ali nadzorni odbor.
Izvršni odbor je sklepčen, če je na seji več kot polovica članov.
Svoje sklepe sprejema z večino glasov navzočih članov.
Če preneha z delom v izvršnem odboru več kot polovico članov, se skliče izredna volilna skupščina.
Nadzorni odbor sestavljajo predsednik, dva člana in dva namestnika, ki jih izvoli skupščina za dobo petih let.
Naloga nadzornega odbora je spremljati delo vseh organov zveze, ugotavljati zakonitost sprejetih sklepov in stalno nadzorovati finančno poslovanje zveze.
Nadzorni odbor poroča o vseh ugotovitvah skupščini zveze.
Nadzorni odbor sprejema veljavne sklepe, če so navzoči trije člani in če zanje glasujeta vsaj dva člana.
Člani nadzornega odbora ne morejo biti hkrati člani izvršnega odbora ali disciplinskega razsodišča. Na seje izvršnega odbora mora biti vabljen predsednik nadzornega odbora.
Izvršni odbor in druga telesa skupščine so dolžna izvajati sklepe, ki jih sprejema nadzorni odbor v okviru svojega delovnega področja.
O pritožbah zoper sklepe nadzornega odbora dokončno odloča skupščina zveze kot drugostopenjski organ.
D i s c i p l i n s k o r a z s o d i š č e
Disciplinsko razsodišče sestavlja pet članov, ki jih voli skupščina za dobo petih let.
Disciplinsko razsodišče je odgovorno skupščini. Predsednika disciplinskega razsodišča izvolijo njegovi člani iz svojih vrst.
Naloga disciplinskega razsodišča je, da na prvi stopnji ugotavlja in odloča o prekrških članov zveze ter o prekrških organov zveze in članov organov zveze.
Za prekršek se šteje vsaka hujša kršitev tega statuta, na njem temelječih splošnih aktov in sklepov organov zveze.
Disciplinsko razsodišče izreče članom zveze naslednje ukrepe:
Če je prekršek iz prejšnjega člena tega statuta storil organ zveze ali član organa zveze, lahko disciplinsko razsodišče predlaga organu, ki je kršitelja izvolil, da ga razreši.
Rok za pritožbo na sklep disciplinskega razsodišča je 15 dni po vročitvi sklepa in ga ponovno obravnava disciplinsko razsodišče. Po pridobitvi pritožbe mora disciplinsko razsodišče v roku 30 dni pripraviti vse gradivo za skupščino in predlagati skupščini svoj dokončni sklep.
O pritožbah članov in organov zveze zoper dokončni sklep disciplinskega razsodišča odloča skupščina zveze kot drugostopenjski organ, v roku 3 mesecev od sprejema dokončnega sklepa disciplinskega razsodišča.
Zoper sklep skupščine se član ali organ zveze lahko pritoži v roku enega leta od sprejema sklepa skupščine na pristojno sodišče.
P r e d s e d s t v o
Predsedstvo je posebno delovno telo izvršnega odbora. Sestavljajo ga predsednik, podpredsedniki in tajnik zveze. Mandat članov predsedstva je avtomatičen ob izvolitvi in razrešitvi funkcij na skupščini zveze.
Predsedstvo opravlja tekoče operativne naloge izvršnega odbora, ki so navedene v 32. členu tega statuta. Za svoje delo je odgovorno izvršnemu odboru. V primeru prekoračitve pooblastil iz tega statuta, lahko izvršni odbor prekliče ali zamrzne predsedstvu opravljanja tekočih nalog.
Predsedstvo sprejema veljavne sklepe, če so navzoči trije člani in če zanje glasujeta vsaj dva člana.
P r e d s e d n i k i n p o d p r e d s e d n i k i z v e z e
Predsednika zveze, ki je po svojem položaju predsednik izvršnega odbora in tri podpredsednike zveze voli skupščina za dobo 5 let. Po tej dobi so lahko ponovno izvoljeni.
Predsednik zveze zastopa zvezo. Predsednik opravlja tekoče naloge zveze in naloge, ki mu jih poverita skupščina in izvršni odbor.
Za svoje delo je predsednik odgovoren skupščini in izvršnemu odboru.
Predsednik sklicuje seje izvršnega odbora, predlaga dnevni red in vodi njihovo delo.
Predsednik lahko prejema za svoje delo mesečno nagrado, ki mu jo določi izvršni odbor.
Predsednik in podpredsedniki zveze lahko opravljajo funkcijo v zvezi profesionalno, če tako sklene skupščina zveze ali po njenem pooblastilu izvršni odbor zveze, ki jim tudi določi mesečno ali letno denarno nadomestilo za opravljanje dela.
Podpredsedniki zveze so hkrati tudi podpredsedniki izvršnega odbora. Podpredsedniki nadomeščajo predsednika v njegovi odsotnosti, mu pomagajo pri njegovem delu, opravljajo pa tudi opravila, ki jim jih dodeli izvršni odbor.
Podpredsedniki so za svoje delo odgovorni izvršnemu odboru. Za svoje delo lahko prejemajo nagrado, ki jim jo določi izvršni odbor.
T a j n i k z v e z e i n s t r o k o v n e
s l u ž b e z v e z e
Strokovne, administrativne in finančne zadeve opravlja za zvezo tajnik zveze. Pri njegovem delu mu lahko pomagajo tudi strokovne službe zveze, ki so mu podrejene.
Tajnik zveze organizira strokovno službo, pomaga predsedniku in podpredsednikom zveze ter drugim organom in telesom skupščine pri uresničevanju njihovih nalog, sestavljanju dnevnega reda za seje in pri pripravi gradiva za seje, skrbi za zapisnike sej, izvršuje sprejete sklepe teh organov in opravlja vse druge naloge, ki mu jih zaupajo predsednik in organi zveze.
Tajnik zveze je za svoje delo odgovoren skupščini, izvršnemu odboru in predsedniku zveze. Voli in razrešuje ga skupščina za dobo 5 let.
Strokovna služba zveze deluje kot delovna skupnost in ureja notranja razmerja v okviru svojih pravic s splošnimi akti, ki jih sprejema izvršni odbor zveze v skladu z veljavnimi pravnimi predpisi in kolektivno pogodbo.
Strokovna služba ni pravna oseba. Člane strokovne službe in njen mandat določa izvršni odbor zveze.
Strokovna služba opravlja naloge, ki ji jih nalagajo organi zveze. Strokovna služba dela po navodilih tajnika zveze, ki je njen vodja po svojem položaju.
IV. PRIZNANJA ZVEZE
Članom zveze ter drugim posameznikom, društvom in organizacijam se priznanja zveze podeljujejo za zasluge pri delovanju zveze, za zasluge pri raziskovalno-razvojnih projektih in aktivnostih na področju ekologije, urejanja prostora in varstva okolja ter častnim članom ZEG.
Priznanja zveze so:
- okoljska plaketa in
- okoljsko priznanje.
(okoljska plaketa)
Okoljska plaketa se podeljuje članom zveze ter drugim posameznikom, društvom in organizacijam za izjemne zasluge pri delovanju zveze, za izjemne zasluge pri aktivnostih varovanja okolja, raziskovalno-razvojnih storitvah na področju ekologije, urejanja prostora in varstva okolja ter častnim članom ZEG.
Plaketa je lesena v velikosti 150x200 mm. Na njej je v zgornjem delu iz barvne kovine zastava ZEG, ki simbolizira podobo treh valovitih romboidnih polj ter napis Zveza ekoloških gibanj Slovenije. Na spodnjem delu plakete je vgraviran napis »Plaketa ZEG«, velikosti 8x150 mm. Na dnu plakete se vpišeta ime in priimek dobitnika ter letnica podelitve. Plaketa se podeljuje v zeleni škatli.
(okoljsko priznanje)
Okoljsko priznanje se podeljuje članom zveze ter drugim posameznikom, društvom in organizacijam za zasluge in pomoč pri delovanju zveza ter sodelovanje na področju ekologije, urejanja prostora in varstva okolja.
Okoljsko priznanje se podeljuje v obliki listine. Listina je formata A4, obrobljena z dvojno zeleno črto, na vrhu je odtisnjena zastava ZEG, na srednje delu napis »Priznanje ZEG«, pod napisom je dodan dobitnik priznanja in pod njim obrazložitev priznanja. Na dnu je vpisana letnica priznanja.
V. MATERIALNO IN FINANČNO POSLOVANJE ZVEZE
- prihodki od članarine;
- prispevki članov zveze;
- sredstva iz proračuna;
- namenska sredstva;
- dohodki iz lastnih dejavnosti in iz naslova materialnih pravic;
- sredstva iz opravljanja lastne gospodarske dejavnosti;
- dohodki od lastnega premoženja;
- donacije in
- razni drugi dohodki.
Dohodki in izdatki zveze so za vsako koledarsko leto določeni s finančnim načrtom.
Zveza mora izdelati letno finančno poročilo in ga mora predložiti vsem svojim članom.
Vsaka delitev premoženja zveze med njegove člane je nična.
S premoženjem zveze upravlja izvršni odbor.
Materialno in finančno poslovanje mora biti v skladu s predpisi, ki veljajo za društva.
Zveza vodi knjigo po sistemu enostavnega knjigovodstva. Vodenje knjigovodstva izvaja s strani zveze izbrana pooblaščena knjigovodska organizacija.
Finančno poslovanje zveze poteka preko računa pri poslovni banki. Finančno in materialno poslovanje mora biti usklajeno z računovodskimi standardi za društva.
Finančne in materialne listine podpisujejo predsednik, tajnik zveze in po pooblastilu predsednika tudi podpredsedniki zveze.
Odredbodajalec za upravljanje s sredstvi, s katerimi razpolaga zveza, je predsednik zveze po ustreznem sklepu izvršnega odbora zveze. Odredbodajalec za upravljanje s sredstvi za plače in materialne izdatke za potrebe strokovne službe zveze je predsednik zveze.
VI. PRENEHANJE ZVEZE
Zveza preneha po volji članov, s spojitvijo z drugimi društvi ali zvezami, s pripojitvijo k drugemu društvu ali zvezi, s stečajem, na podlagi sodne odločbe o prepovedi delovanja ali po samem zakonu.
Odločitev o prenehanju zveze po volji članov, za spojitev z drugimi društvi ali zvezami ter za pripojitev k drugemu društvu ali zvezi sprejme skupščina, ki mora biti za to odločitev sklepčna, ZA pa mora biti večina prisotnih članov.
V primeru prenehanja zveze pripada vse njeno premično in nepremično premoženje okoljskim društvom na območju Slovenije kakor to določi skupščina s sklepom.
Predsednik zveze je zadolžen, da pripravi poročilo o razpolaganju s premoženjem zveze in poskrbi, da se preostanek premoženja zveze po poravnavi vseh obveznosti prenese na pravnega naslednika, skladno z odločitvijo skupščine.
Ta statut začne veljati z dnem, ko ga sprejme skupščina zveze in potrdi pristojni upravni organ. Z dnem sprejema tega statuta preneha veljati statut ZEG z dne 16.1.2003, potrjen s strani UE Ljubljana, št. 2/05-06-02001-242/2002-4, z dne 06.02.2003.
V Krškem, 05.04.2018